Florida

Florida [ˈflɒrɪdə] on Ameerika Ühendriikide osariik riigi kaguosas Florida poolsaarel Atlandi ookeani ja Mehhiko lahe vahel. Põhjas piirneb Florida Georgia ja Alabama osariigiga.

Osariigi suurim linn on Jacksonville ja suurim linnastu Miami-Fort Lauderdale-West Palm Beach.

Florida on USA madalaim osariik: selle kõrgeim looduslik punkt Britton Hill osariigi loodeosas Waltoni maakonnas asub 105 meetri kõrgusel merepinnast, mis jääb alla paljudele Miami, Jacksonville'i, Tampa ja Orlando pilvelõhkujatele.

 Ajalugu 

Esimese eurooplasena saabus Juan Ponce de León Floridasse 2. aprillil 1513. Esimese eurooplaste asula rajas Floridasse Tristán de Luna y Arellano aastal 1559. Florida kuulus Hispaaniale. 1565 asutati St. Augustine, mis sai paarisajaks aastaks Hispaania Florida pealinnaks ja on vanim pidevalt asustatud linn USA mandriosas. Hispaania kuningas lubas kõigile põgenenud orjadele Floridas vabaduse, kui nad lasevad end ristida ja saavad katoliiklasteks. Samal 1565. aastal registreeriti Floridas esimene katoliiklik laulatus USA mandriosas, kui abiellusid Segoviast pärit valge Miguel Rodríguez ja Sevillast pärit vaba neegrist teenija Luisa de Abrego.

3. märtsil 1835 sai Florida USA 27. osariigiks.

 Majandus 
Florida 2009. aasta SKP oli 729,4 miljardit USA dollarit.bea.gov, vaadatud 5.05.2011.

2011. aasta märtsis oli töötus 11,1%.bls.gov, vaadatud 5.05.2011.

 Rahvastik 
pisi|Jacksonville'i pilvelõhkujad
Floridas elab 2010. aasta seisuga 18 801 310 inimest.Rahvaloendus, vaadatud 18.01.2011. Rahvaarv kasvab pidevalt eriti osariigi kesk- ja lõunaosas sisserände tõttu nii teistest osariikidest kui ka välismaalt, peamiselt Ladina-Ameerikast.

Floridasse on kolinud paljud eakad ameeriklased, eriti Kirdeosariikide ja Kesk-Lääne nn külmavööndist (Frost Belt). Floridas elab rohkem üle 65-aastaseid kui üheski teises osariigis (17,3%), samas alla 18-aastaste arvult on osariik tagantpoolt kaheksas (21,9%).

 Suurimad linnad 
+ Koht Linn Elanike arvwebcitation.org Incorporated Places and Minor Civil Divisions, vaadatud 18.01.2011.(2009) Elanike arv(2018) 1 Jacksonville 813 518 903 889 2 Miami 433 136 470 914 3 Tampa 343 890 392 890 4 Orlando 235 860 285 713 5 St. Petersburg 244 324 265 098 6 Hialeah 218 896 238 942 7 Port Saint Lucie 154 410 195 248 8 Tallahassee 172 574 193 551 9 Cape Coral 154 202 189 343 10 Fort Lauderdale 184 892 182 595

 Vaata ka 
 Florida madude loend

 Viited 

 Välislingid 

 Florida osariigi koduleht

Kategooria:Ameerika Ühendriikide osariigid
Kategooria:Ameerika Riikide Konföderatsiooni osariigid